CELEX: E2013P0013
Language: mt
Date: 2013-07-03 00:00:00
Title: Azzjoni mressqa fit- 3 ta' Lulju 2013 mill-Awtorità ta' Sorveljanza tal-EFTA kontra r-Renju tan-Norveġja (Kawża E-13/13)

10.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/10
            
         Azzjoni mressqa fit-3 ta' Lulju 2013 mill-Awtorità ta' Sorveljanza tal-EFTA kontra r-Renju tan-Norveġja
   (Kawża E-13/13)
   2013/C 294/10
   Fit-3 ta' Lulju 2013 l-Awtorità ta' Sorveljanza tal-EFTA ħadet azzjoni fil-Qorti tal-EFTA, irrappreżentata minn Xavier Lewis and Catherine Howdle, li qegħdin jaġixxu ta' Aġenti tal-Awtorità ta' Sorveljanza tal-EFTA, li tinsab f'35, Rue Belliard, 1040 Brussell, Belgium, kontra r-Renju tan-Norveġja.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               (1)
            
            
               Ir-Renju tan-Norveġja, billi naqas li jimplimenta b’mod korrett fil-leġiżlazzjoni nazzjonali tiegħu l-Artikolu 37(1) tal-Att imsemmi fil-punt 23b tal-Anness IX għall-Ftehim dwar iż-Żona Ekonomika Ewropea (jiġifieri d-Direttiva 2005/60/KE dwar il-prevenzjoni tal-użu tas-sistema finanzjarja għall-iskop tal-money laundering u l-finanzjament tat-terroriżmu) kif adattat għall-Ftehim ŻEE permezz tal-Protokoll 1 tiegħu, u naqas milli jissodisfa l-obbligi tiegħu li jirriżultaw minn dak Att u skont l-Artikolu 7 tal-Ftehim ŻEE.
            
         
               (2)
            
            
               Ir-Renju tan-Norveġja għandu jħallas l-ispejjeż ta’ dawn il-proċedimenti.
            
         L-isfond legali u fattwali u r-raġunijiet legali miġjuba bħala sostenn:
   
               —
            
            
               L-applikazzjoni tindirizza n-nuqqas mir-Renju tan-Norveġja li jimplimenta b’mod korrett l-Att imsemmi fil-punt 23b tal-Anness IX għall-Ftehim dwar iż-Żona Ekonomika Ewropea, kif adattat għall-Ftehim ŻEE permezz tal-Protokoll 1 tiegħu.
            
         
               —
            
            
               L-Awtorità ta’ Sorveljanza tal-EFTA ssostni li l-liġi Norveġiża ma żguratx il-monitoraġġ effettiv tal-attivitajiet ta’ ċerti persuni li jaqgħu taħt l-ambitu tar-ratione personae tad-Direttiva. Hija ssostni wkoll li n-Norveġja ma ħadet l-ebda azzjoni biex tirrimedja għan-nuqqasijiet fil-liġi nazzjonali tagħha.
            
         
               —
            
            
               L-Awtorità ta’ Sorveljanza tal-EFTA ssostni li s-sitwazzjoni preżenti fin-Norveġja tippreżenta ksur kontinwu tal-obbligi tan-Norveġja biex timplimenta fil-liġi nazzjonali d-Direttiva 2005/60/KE, kif inkorporata fl-Annessi għall-Ftehim ŻEE.